**תהלים צט-קג: 'לפני ה' ישפוך שיחו' - עיון בשיחה אישית מאוד בתהלים קב**

**דף למנחה**

'תפילה', במובן של שיחה אישית עם האל, אינה שכיחה בעולמנו היום. גם כשאנו מעוניינים לפנות לאל בעת צרה, נדמה שהכול כבר נכתב בספר תהלים, ולכן אך טבעי הוא לחזור אליו ולקרוא בו, להתפלל ממנו. לימוד זה מבקש לפרק את אחד המזמורים שמציגים שיחה אישית כזאת, ולבחון אותו. חז"ל למדו ממנו על הכלל, אך אנו נחזור לעיון האישי ולחיבור הפרטי. העיון ייעשה בעזרת שאלות מנחות ובעזרת אסוציאציות לשיחות אישיות אחרות עם אלוהים.

הדף בנוי כ'טיול' לפי הפסוקים הראשונים של פרק קב. קריאה של כמה פסוקים, עצירה ודיון עליהם בעזרת השאלות הנלוות.

הפסוקים שולחים אותנו להרחבות של טקסטים נוספים, שיחברו לאסוציאציות נוספות של שיחות עם אלוהים.

מומלץ לתת במהלך הלימוד דרור למחשבות ואסוציאציות פרטיות של הלומדים לנושא.